Hej,  
Jeg er ved at etablere Badeværelse i min ejer lejlighed. I en etage ejendom, med 10 lejemål. Min underbo vil ikke give mig adgang til faldstammen, som er eneste mulighed jeg har for tilkobling af afløbsinstallationer. Fra mit badeværelse.  
Afløbet skal kobles på faldstammen der går på hans toilet på bagtrappen. Hvor der i forvejen er 2 tilkoblinger til faldstammen.  
Jeg har fået byggetilladelse fra bygningsinspektoratet og godkendelse af formanden for ejerforeningen.(der står ikke noget i ejerforeningensvedtægter om problemet)  
Vvs installatøren der skal udføre arbejdet, mener ikke at min underbo kan nægte mig adgang til den fælles faldstamme.  
Mit problem er at jeg ikke kan finde en tidligere sag eller en lov at henvise til.  
Har du/i mulighed for at hjælpe mig med det?  
På forhånd tak.   
Mvh Andreas M.


Tilslutning fælles faldstamme
Hej Andreas M.  
Med mindre der er vedtægter eller andet i jeres ejerforening der siger andet - kan du ikke forlange at kunne koble dine afløb på faldstammen i underboens lejlighed.  
Du må forsøge at få en aftale - ellers er en mulighed at hæve gulvet i dit badeværelse så meget at afløbet kan kobles på faldstammen i etageadskillelsen uden at skulle have adgang til din underbos lejlighed.  
Det er alene hvis ejerforeningen skal udskifte eller reparere fælles rør o.l. at man ifølge ejerlejlighedsloven skal give adgang til sin lejlighed.

